Diari Oficial de la Generalitat Valenciana


Sumari del DOGV 4866, del 20-10-2004 (2004/10157)

Actuacions de juí verbal número 466/2004. Cèdula de notificació.
----------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10914


Organisme emissor
:   Jutjat de Primera Instància Número 12 de València

Tipus de document
:   Anunci

Actuacions de juí verbal número 466/2004. Cèdula de notificació. [2004/Q10049]
  
Rosa Sonsoles Hernández González, jutgessa substituta del magistrat jutge del Jutjat de Primera Instància número 12 de València, faig saber:
  
Que en este jutjat se seguix juí verbal amb el número 466/2004, promogut per la procuradora María Esperanza de Oca Ros, en nom i representació d'Amparo Asensi Tarazona, contra Jesús Casino Guaita, en parador ignorat, i en el qual, amb data 22 de setembre de 2004, es va dictar sentència la part dispositiva de la qual, literalment copiada, diu així:
  
«Que estime la demanda de desnonament per falta de pagament, interposada per la procuradora la senyora Oca Ros, en nom i representació d'Amparo Asensi Tarazona, i en virtut d'això declare resolt el contracte d'arrendament de l'habitatge situat al carrer d'en Bany, número 27, pis 2n, segona galeria, porta 2, de la localitat de València, subscrit en data 1 de juny de 1999, entre les parts litigants, i condemne la part demandada a deixar lliure i a disposició de l'actora el local esmentat i això en els terminis legals, amb l'advertència de llançament. Amb expressa imposició de costes causades a la demandada.
  
Contra la present resolució s'hi pot interposar un recurs d'apel·lació a través d'un escrit preparatori que s'ha de presentar en este òrgan jurisdiccional en el termini de cinc dies, comptadors des del sendemà de la notificació d'esta resolució; en este termini caldrà acreditar els extrems que fan referència a la consignació, dipòsit, aval de l'article 449.1 i si escau 2 de la Llei 1/2000 de les quantitats corresponents:
  
1. En els processos que porten aparellat el llançament, no s'admetran al demandat els recursos d'apel·lació, extraordinari per infracció processal o cassació si, en preparar-los, no manifesta, i ho acredita per escrit, tindre pagades les rendes vençudes i les que d'acord amb el contracte haja de pagar de bestreta.
  
2. Els recursos d'apel·lació, extraordinari per infracció processal o cassació, a què es referix l'apartat anterior, es declararan deserts, qualsevol que siga l'estat en què es troben, si durant la substanciació d'estos el demandat recurrent deixa de pagar els terminis que vencen o els que haja de bestraure. L'arrendatari podrà bestraure o consignar el pagament de diversos períodes no vençuts, els quals se subjectaran a liquidació una vegada ferma la sentència. En tot cas, el pagament d'estos imports no se considerarà novació del contracte.
  
Tot això sense perjuí dels efectes que si escau tindran les declaracions del 231 de l'esmentat cos legal.
  
Esta és la meua sentència, que pronuncie, mane i firme».
  
I perquè conste i tinga els pertinents efectes legals i valga de notificació en forma al demandat, Jesús Casino Guaita, en parador ignorat, i així mateix perquè s'inserisca en el Diari Oficial de la Generalitat Valenciana, estenc el present edicte.